ตลาดหุ้นเอเชียปรับตัวขึ้นบ่ายนี้ ห้นจีน-ฮ่องกงดีดตัวขานรับมาตรการรัฐบาล
ตลาดหุ้นเอเชียส่วนใหญ่ปรับตัวสูงขี้นในการซื้อขายช่วงบ่ายวันนี้ ภายหลังจากที่จีนได้ส่งเสริมโครงการระบบสาธารณูปโภคพื้นฐานให้กับภาคเอกชนได้เข้ามาลงทุน 
26 พ.ค. 2558

ผู้สื่อข่าวรายงานว่า ตลาดหุ้นเอเชียส่วนใหญ่ปรับตัวสูงขี้นในการซื้อขายช่วงบ่ายวันนี้ ภายหลังจากที่จีนได้ส่งเสริมโครงการระบบสาธารณูปโภคพื้นฐานให้กับภาคเอกชนได้เข้ามาลงทุน รวมทั้งการปรับลดภาษีเสื้อผ้านำเข้า เพื่อกระตุ้นการบริโภค ขณะที่ตลาดไม่ได้รับปัจจัยชี้นำอื่นๆ เนื่องจากตลาดหุ้นลอนดอนและสหรัฐปิดทำการเมื่อวันจันทร์ที่ผ่านมา
โดยดัชนี FBMKLCI ตลาดหุ้นมาเลเซียปิดภาคเช้าที่ 1,773.41 จุด เพิ่มขึ้น 6.03 จุด, +0.34% ดัชนีฮั่งเส็งปิดภาคเช้าเพิ่มขึ้น 398.80 จุด หรือ 1.42% ปิดภาคเช้าที่ 28,391.63 จุด  และดัชนีเซี่ยงไฮ้คอมโพสิตพุ่ง 1.6% แตะ 4,892.73 เมื่อเวลา 11.30 น.ตามเวลาท้องถิ่น
ขณะที่กระทรวงการคลังจีนประกาศปรับภาษีนำเข้าสินค้าส่วนบุคคล เพื่อกระตุ้นการอุปโภคบริโภคภายในประเทศ
ทั้งนี้นับตั้งแต่วันที่ 1 มิ.ย. ภาษีนำเข้าเสื้อสูทจะถูกปรับลดลงเหลือ 7-10% จากเดิม 14-23% และภาษีนำเข้ารองเท้าผ้าใบส้นยางจะถูกปรับลดลงเหลือ 12% จากเดิม 22-24%
นอกจากนี้ ภาษีนำเข้าเครื่องสำอางจะถูกปรับลดลงสู่ระดับ 2% จากระดับ 5% และภาษีนำเข้าผ้าอ้อมเด็กจะถูกปรับลงเหลือ 2% จากเดิม 7.5%